অনেকদিন আগের কথা । আমি তখন ক্লাস ফোর এ পড়ি । আমাদের এলাকায় শাহআলম নামের এক ভাইয়ের কম্পুটার (কম্পিউটার) ছিলো। বড়ভাই (চাচাতো) কম্পুটার সম্পর্কে ভালো বুঝতো। তাই কম্পুটারের কিছু হলে বড়ভাইকেই ডাকতো। আমি ভাইয়ের সাথে থাকার কারনে একদিন সামনাসামনি কম্পুটার দেখার সুযোগ হয়েছিলো। ভাই কাজ করছিলো আমি দেখছিলাম। হাতের ভিতর কি যেনো একটা এদিক সেদিক নাড়ালেই পর্দায় মাছির মত কি একটা নড়ে। আমি মুগ্ধ হয়ে দেখছিলাম। কোনভাবেই মেলাতে পারছিলাম না এটা (মাউস) নাড়ালে কেনো ওটা(পয়েন্টার) নড়ে । রাতদিন আকাশ পাতাল এক করে ভেবেছি তারপরেও না। একদিন এলাকার এক ছেলে(বন্ধু) আমাকে বলছে- জানিস আজকে না আমার ছবি কম্পুটারের ভিতর দেখাইছে। আমি শুনে রিতিমতন অবাক হয়েছি। তার ছবি কিভাবে কম্পুটারের ভিতর দেখালো !!! আমি গিয়েই (শাহ আলম) ভাইয়ের কাছে বায়না ধরেছি আমার ছবিও কম্পুটারে দেখাতে হবে। দেখাবে বলে আশা দিলেও পরে আর দেখায়নি। জানেন সেদিন কত কষ্ট পেয়েছিলাম এখনো ভুলিনি।

তার অনেকদিন পরের কথা। বড়ভাই নিজেই কম্পিউটার(ডেস্কটপ) কিনেছিলো। তখন কম্পিউটার সম্পর্কে টুকটাক কিছু জানি। কম্পিঊতার মানে গনকযন্ত্র, এটা দিয়ে ইমেইল পাঠানো যায়, ইন্টারনেটের মাধ্যমে জালের মত অনেক কম্পিউটার যুক্ত আছে এরকম অনেক তথ্যই বই পড়ে রপ্ত করেছিলাম। যেদিন কম্পিউটার কিনেছিলো সেদিন রাতে উত্তেজনায় ঘুমাতে পারি নাই আমি। তারপরেই এলো আমার সুপ্ত বাসনা পুরন করার সেই মুহুর্ত, প্রথম নিজ হাতে কম্পিউটারের মাউস ছুয়ে দেখার স্বাদ পেলাম। কিন্তু আমাকে আরেকটি সমস্যার মুখোমুখি হতে হয়েছিলো তখন। ছোট বলে আমাকে কম্পিউটার টিপ্তে দেওয়া হতোনা ওয়িভাবে। কিন্তু উঠসুক মন কি আর বাধা মানে ? চুরি করে চালাইতাম মাঝেমধ্যে। কিন্তু এই টেকনিক টিক্লোনা বেশিদিন । কারন কম্পিউটারে লক দিয়ে রাখতো।

আরো অনেকদিন পরের কথা। দেখতে দেখতে অনেকদিন চলে গেসে। আমি তখন ইন্টার ফার্স্ট ইয়ারে পড়ি। কম্পিটারের অনেক কিছুই পারি তখন। এই ধরেন গান শোনা, ফোল্ডার ট্রাভার্সিং, গেইম বের করে খেলা, মেমরিকার্ড এ গান লোড দেওয়া আরো অনেক কিছুই পারি।